1 E qai vosa vei Mosese o Jiova ena valelaca ni veitavaki,+ ena vanua talasiga mai Saineai,+ ena imatai ni siga ni ikarua ni vula, ena ikarua ni yabaki, nira sa biubiu mai Ijipita+ na Isireli. E kaya:2 “Mo wiliki+ ira yadudua na isoqosoqo taucoko ni Isireli,* me vaka na nodra vuvale, me vaka na nodra mataqali, me vaka na iwiliwili ni yacadra na tagane kece.3 O iko kei Eroni mo drau volayacataki ira me vaka na nodra ilawalawa,* o ira kece era yabaki 20 lako cake,+ e rawa nira curu ena mataivalu ni Isireli.4 “Me tomani kemudrau e dua na turaga mai na yavusa yadua, eratou iliuliu ni mataqali yadua i tamadratou.+5 Qo na yacadratou na turaga eratou na tu kei kemudrau: o Ilisuri+ na luvei Siteuri mai na yavusa i Rupeni,6 o Silumieli+ na luvei Surisatai mai na yavusa i Simioni,7 o Nasoni+ na luvei Aminatapi mai na yavusa i Juta,8 o Nicaneli+ na luvei Suari mai na yavusa i Isakari,9 o Iliapi+ na luvei Eloni mai na yavusa i Sepuloni,10 vei ira na luvei Josefa: o Ilisama na luvei Amiute mai na yavusa i Ifireimi+ kei Kamelieli na luvei Pitasuri mai na yavusa i Manasa,11 o Epitani+ na luvei Kitionai mai na yavusa i Penijamini,12 o Eieseri+ na luvei Amisatai mai na yavusa i Tani,13 o Pakieli+ na luvei Okirani mai na yavusa i Aseri,14 o Eliasafi+ na luvei Tiueli mai na yavusa i Kata,15 kei Eira+ na luvei Enani mai na yavusa i Nafitalai.16 Qo o iratou na digitaki mai na isoqosoqo. Eratou turaga+ ena yavusa i tamadratou, eratou iliuliu ni veiudolu ni Isireli.”+17 Erau qai kauti ratou mai na turaga qori o Mosese kei Eroni, ni sa kacivaki mai na yacadratou.18 Eratou soqoni ira kece na isoqosoqo ena imatai ni siga ni ikarua ni vula, me volai yadudua kina na yacadra, me vaka na nodra vuvale kei na nodra mataqali, era yabaki 20 lako cake,+19 me vaka e vakaroti Mosese kina o Jiova. E volayacataki ira gona o koya ena vanua talasiga mai Saineai.+20 O ira na luvei Rupeni, na kawa ni ulumatua+ i Isireli, e volai na yacadra, me vaka na nodra vuvale, kei na nodra mataqali. Era wili yadudua na tagane kece era yabaki 20 lako cake era rawa ni curu ena mataivalu,21 na kedra iwiliwili na volayacataki mai na yavusa i Rupeni e 46,500.22 O ira na kawa i Simioni+ e volai na yacadra, me vaka na nodra vuvale kei na nodra mataqali. Era wili yadudua na tagane kece era yabaki 20 lako cake era rawa ni curu ena mataivalu,23 na kedra iwiliwili na volayacataki mai na yavusa i Simioni e 59,300.24 O ira na kawa i Kata+ e volai na yacadra, me vaka na nodra vuvale kei na nodra mataqali. Era wili na tagane kece era yabaki 20 lako cake era rawa ni curu ena mataivalu,25 na kedra iwiliwili na volayacataki mai na yavusa i Kata e 45,650.26 O ira na kawa i Juta+ e volai na yacadra, me vaka na nodra vuvale kei na nodra mataqali. Era wili na tagane kece era yabaki 20 lako cake era rawa ni curu ena mataivalu,27 na kedra iwiliwili na volayacataki mai na yavusa i Juta e 74,600.28 O ira na kawa i Isakari+ e volai na yacadra, me vaka na nodra vuvale kei na nodra mataqali. Era wili na tagane kece era yabaki 20 lako cake era rawa ni curu ena mataivalu,29 na kedra iwiliwili na volayacataki mai na yavusa i Isakari e 54,400.30 O ira na kawa i Sepuloni+ e volai na yacadra, me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,31 na kedra iwiliwili na volayacataki mai na yavusa i Sepuloni e 57,400.32 O ira na kawa i Josefa e volai na yacadra era luvei Ifireimi,+ me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,33 na kedra iwiliwili na volayacataki mai na yavusa i Ifireimi e 40,500.34 O ira na kawa i Manasa+ e volai na yacadra, me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,35 na kedra iwiliwili na volayacataki mai na yavusa i Manasa e 32,200.36 O ira na kawa i Penijamini+ e volai na yacadra, me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,37 na kedra iwiliwili na volayacataki mai na yavusa i Penijamini e 35,400.38 O ira na kawa i Tani+ e volai na yacadra, me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,39 na kedra iwiliwili na volayacataki mai na yavusa i Tani e 62,700.40 O ira na kawa i Aseri+ e volai na yacadra, me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,41 na kedra iwiliwili na volayacataki mai na yavusa i Aseri e 41,500.42 O ira na kawa i Nafitalai+ e volai na yacadra, me vaka na nodra vuvale kei na nodra mataqali. Era wili o ira kece na tagane era yabaki 20 lako cake era rawa ni curu ena mataivalu,43 na kedra iwiliwili na volayacataki mai na yavusa i Nafitalai e 53,400.44 Qo o ira e volayacataka o Mosese, Eroni, kei ratou na le 12 na turaga e Isireli, eratou dui matataka na nodratou mataqali.45 Era volayacataki na Isireli kece ena nodra mataqali, era yabaki 20 lako cake era rawa ni curu ena mataivalu ni Isireli,46 na kedra iwiliwili kece na volayacataki e 603,550.+47 Ia o ira ga na Livai+ era sega ni volayacataki kei ira na kena vo, ena yavusa i nodra qase.+48 E mani tukuna vei Mosese o Jiova:49 “O ira ga na yavusa i Livai me kua ni volai na yacadra, me kua tale ga ni okati na kedra iwiliwili kei ira na vo ni Isireli.+50 Mo lesi ira na Livai mera raica na valeniveitavaki ni iVakadinadina,+ na kena iyaya taucoko ni veiqaravi, kei na ka kece ga e tu kina.+ Era na veikauyaka na valeniveitavaki kei na kena iyaya+ kece, era na veiqaravi kina,+ era na qai keba wavokita na valeniveitavaki.+51 Ni tokitaki na valeniveitavaki, o ira ga na Livai era na biuta sobu,+ ia ni vakaduri tale na valeniveitavaki, o ira ga na Livai era na vakaduria. Ke torova na valeniveitavaki e dua e sega ni vakadonui,* me vakamatei+ sara ga.52 “O ira kece na Isireli mera birika na nodra valelaca ena keba era lesi kina, na tamata yadua ena nona iwasewase*+ ni tolu na yavusa, me vaka na nodra ilawalawa.*53 Ia o ira na kawa i Livai mera birika na nodra valelaca me wavokita na valeniveitavaki ni iVakadinadina, mera kua kina ni cudruvi na isoqosoqo ni Isireli,+ me nodra itavi tale ga na Livai na qaravi ni valeniveitavaki ni iVakadinadina.”+54 Era cakava na Isireli na ka kece e vakaroti Mosese kina o Jiova. Era cakava sara ga na ka e tukuni vei ira.
fij_Latn